S-128/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. febrúar 2017, á hendur T-kvk-þgf H-kvk-þgf, kt. 000000-0000, Smáratúni 12, Selfossi, fyrir eftirtalin brot framin á árinu 2016, nema annað sé tekið fram:

I.

Umferðar- og fíkniefnalagabrot með því að hafa aðfaranótt miðvikudagsins 4. maí ekið bifreiðinni MF-517 óhæf um að stjórna henni örugglega vegna áhrifa ávana- og fíkniefna (í blóði mældist amfetamín 410 ng/ml, MDMA 35 ng/ml og metamfetamín 105 ng/ml) og með 122 km hraða á klst. vestur Reykjanesbraut, vestan við Grindavíkurveg, þar sem leyfður hámarkshraði var 90 km hraði á klst., og á sama tíma haft í vörslum sínum 1,05 g af amfetamíni og 3,77 g af marijúana sem lögregla fann við leit í veski ákærðu.

Telst þetta varða við 2. mgr. 37. gr. og 1., sbr. 2. mgr. 45. gr. a., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og við 2. gr., sbr. 5. laga um ávana- og fíkniefni nr. 65/1974, sbr. og 6. gr. sömu laga að því er varðar meðferð ákærðu á marijúana, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Fíkniefnalagabrot með því að hafa að kvöldi föstudagsins 13. maí í bifreiðinni MF-517 á bifreiðastæði við íþróttahús Vallaskóla við Sólvelli 2 á Selfossi, haft í vörslum sínum 1,29 g af amfetamíni, 3,01 g af kannabislaufum, 1,81 g af marijúana og 1,65 g af tóbaksblönduðu kannabisefni sem lögregla fann við leit á ákærðu og í bifreiðinni.

Telst þetta varða við 2. gr., sbr. 5. laga um ávana- og fíkniefni nr. 65/1974, sbr. og 6. gr. sömu laga að því er varðar meðferð ákærðu á marijúana, kannabislaufum og kannabis, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

III.

Umferðarlagabrot með því að hafa aðfaranótt miðvikudagsins 25. maí ekið bifreiðinni MF-517 óhæf um að stjórna henni örugglega vegna áhrifa ávana- og fíkniefna (í blóði mældist amfetamín 150 ng/ml) eftir Tjarnargötu og suður Hafnargötu í Reykjanesbæ.

Telst þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

IV.

Umferðarlagabrot með því að hafa laugardaginn 28. maí ekið bifreiðinni MF-517 óhæf um að stjórna henni örugglega vegna áhrifa ávana- og fíkniefna (í blóði mældist amfetamín 265 ng/ml og MDMA 75 ng/ml) vestur Faxabraut í Reykjanesbæ.

Telst þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

V.

Umferðarlagabrot með því að hafa aðfaranótt þriðjudagsins 18. október ekið bifreiðinni DB-845, svipt ökurétti og óhæf um að stjórna henni örugglega vegna áhrifa ávana- og fíkniefna (í blóði mældist amfetamín 475 ng/ml) vestur Gvendargeisla í Reykjavík.

Telst þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007.

VI.

Umferðarlagabrot með því að hafa laugardaginn 3. desember ekið bifreiðinni AR-675, svipt ökurétti og óhæf um að stjórna henni örugglega vegna áhrifa ávana- og fíkniefna (í blóði mældist amfetamín 615 ng/ml) inn Bakkagerði frá Grensásvegi í Reykjavík.

Telst þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007.

VII.

Umferðarlagabrot með því að hafa aðfaranótt sunnudagsins 18. desember ekið bifreiðinni DB-845, svipt ökurétti og óhæf um að stjórna henni örugglega vegna áhrifa ávana- og fíkniefna (í blóði mældist amfetamín 550 ng/ml) norður Reykjanesbraut uns lögregla stöðvaði aksturinn á Reykjanesbraut á móts við Hótel Velli í Hafnarfirði.

Telst þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007.

VIII.

Umferðar- og fíkniefnalagabrot með því að hafa aðfaranótt mánudagsins 23. janúar 2017 ekið bifreiðinni PB-206, svipt ökurétti og óhæf um að stjórna henni örugglega vegna áhrifa ávana- og fíkniefna (í blóði mældist amfetamín 565 ng/ml) eftir Víkurvegi í Reykjavík og á sama tíma haft í vörslum sínum 3,74 g af amfetamíni sem lögregla fann við leit í úlpu ákærðu.

Telst þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007 og við 2. gr., sbr. 5. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

IX.

Fíkniefnalagabrot með því að hafa aðfaranótt mánudagsins 23. janúar 2017 á heimili sínu að Mosarima 7 í Reykjavík haft í vörslum sínum að hluta í sölu- og dreifingarskyni 5,27 g af amfetamíni sem lögregla fann við húsleit.

Telst þetta varða við 2. gr., sbr. 5. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Þá er gerð krafa um að framangreind fíkniefni, samtals 11,35 g af amfetamíni, 5,58 g af marijúana, 3,01 g af kannabislaufum og 1,65 g af tóbaksblönduðu kannabisefni, sem hald var lagt á, verði gerð upptæk, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í júní 1985. Með dómi Héraðsdóms Reykjavíkur, uppkveðnum 22. júní 2016, var henni gerð sektarrefsing fyrir umferðar- og fíkniefnalagabrot. Þau brot sem ákærða er sakfelld fyrir í þessu máli samkvæmt I-IV. kafla ákæru voru framin fyrir uppkvaðningu framangreinds dóms og verður ákærða því dæmdur hegningarauki í samræmi við 78. gr. almennra hegningarlaga nr. 19/1940, hvað þau brot varða.

Með hliðsjón af framangreindu, sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 60 daga en fresta skal fullnustu 30 daga af refsingunni og falli sá hluti hennar niður að liðnum tveimur árum frá birtingu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru, einkum 1. og 6. mgr. 102. gr. umferðarlaga, er ákærða svipt ökurétti í fimm ár frá 12. febrúar 2018.

Með vísan til lagaákvæða í ákæru eru gerð upptæk til ríkissjóðs 11,35 g af amfetamíni, 5,58 g af marijúana, 3,01 g af kannabislaufum og 1,65 g af tóbaksblönduðu kannabisefni, sem lögregla lagði hald á við rannsókn málsins.

Ákærða greiði 727.073 krónur í sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, T-kvk-nf H-kvk-nf, sæti fangelsi í 60 daga en fresta skal fullnustu 30 daga af refsingunni og falli sá hluti hennar niður að liðnum tveimur árum frá birtingu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða er svipt ökurétti í fimm ár frá 12.02.2018.

Upptæk eru gerð til ríkissjóðs 11,35 g af amfetamíni, 5,58 g af marijúana, 3,01 g af kannabislaufum og 1,65 g af tóbaksblönduðu kannabisefni.

Ákærða greiði 727.073 krónur í sakarkostnað.

L-kvk-nf R-kvk-nf S-kvk-nf